276.02 ORDNI DWAR L-ESTRADIZZJONI (PAJJIŻI BARRANIN SPEĊIFIKATI) L-AVVIŻ LEGALI 120 ta’ l-1996, kif emendat bl-Avviżi Legali 191 ta’ l-1996 u 78 ta’ l-1997. L-AVVIŻ LEGALI 120 ta’ l-1996, kif emendat bl-Avviżi Legali 191 ta’ l-1996 u 78 ta’ l-1997. 1. Titolu. It-titolu ta’ dan l-Ordni hu Ordni dwar l-Estradizzjoni (Pajjiżi Barranin Speċifikati). Tifsir. 2. F’dan l-Ordni, kemm-il darba r-rabta tal-kliem ma teħtieġx xort’oħra- " l-Att relevanti " tfisser l-Att dwar l-Estradizzjoni; Kap. 276. Kap. 276. " id-data relevanti " tfisser it-28 ta’ Mejju, 1996; " il-Konvenzjoni " tfisser il-Konvenzjoni tan-Nazzjonijiet Uniti kontra t-Traffikar Illeċitu ta’ Drogi Narkotiċi u ta’ Sustanzi Psikotropiċi li kienet miftuħa għall-firma fi Vienna mill-20 ta’ Diċembru, 1988 sat-28 ta’ Frar, 1989 u sussegwentement fil-Headqu arters tan-Nazzjonijiet Uniti, fi New York, sal-20 ta’ Diċembru, 1989, u li d-disposizzjonijiet tagħha jinsabu mfissra fil-konvenzjoni relevanti pubblikata fil-Gazzetta tal-Gvern ta’ l-24 ta’ Mejju, 1996; " il-pajjiż li jagħmel it-talba " tfisser il-pajjiż li jagħmel it-talba għal estradizzjoni. 3. Kull arranġament bħal dak imsemmi fl-artikoli 7 u 30 ta’ l-Att relevanti ma’ xi pajjiż li hemm elenkat fl-Iskeda, li fid-data relevanti jkun għadu japplika għal Malta, għandu skond ma jista’ jkun meħtieġ u b’seħħ mid-data relevanti jitqies li jkun żdied miegħu il-paragrafu 2 ta’ l-Artikolu 6 tal-Konvenzjoni u kull tali arranġament għandu jiftiehem bħala hekk. 4. Pajjiżi barranin. (1) Dawk il-pajjiżi elenkati fl-Iskeda li magħhom fid-data relevanti ma jkun jeżisti ebda arranġament bħal ma hemm imsemmi fl-artikoli 7 u 30 ta’ l-Att relevanti, qegħdin b’dan l-Ordni jiġu speċifikati bħala pajjiżi barranin għall-għanijiet ta’ l-artikolu 6 ta’ dak l-Att biss għar-rigward ta’ reat bħal ma hemm imsemmi fil-paragrafu 2 ta’ l-Artiklu 6 tal-Konvenzjoni u bla ħsara għad-disposizzjonijiet ta’ dawn is-subartikoli li ġejjin. (2) Fil-każ ta’ pajjiż li għalih japplika is-sub regolament (1), ma għandhom jinbdew ebda proċedimenti meta ssir talba għal mandat ta’ arrest provviżorju skond l-artikolu 14(1)(b) ta’ l-Att relevanti u ebda mandat bħal dak m’għandu jinħareġ kemm-il darba t-talba ma ssirx bil-kunsens tal-Ministru responsabbli għall-ġustizzja mfisser permezz ta’ ċertifikat xieraq li jkun ikollu dak l-effett; b’dan iżda li salv kif imsemmi qabel it-tifsir tal-kunsens m’għandux jolqot id-disposizzjonijiet ta’ l-imsemmi artikolu 14. (3) Fil-każ ta’ talba għal estradizzjoni minn pajjiż li għalih ikun japplika is-subregolament (1) għar-rigward ta’ reatimsemmi fl-istess subregolament u mingħajr preġudizzju li hekk jiddeċiedi għal raġunijiet oħrajn, il-Ministru responsabbli għall-ġustizzja jista’, fiċ-ċirkostanzi msemmija fis-sub regolament (4), jiddeċiedi li ma jagħmilx ordni skond l-artikolu 13 jew l-artikolu 21 ta’ l-Att relevanti jew għall-għanijiet tas-sub regolament (2) fejn juri l-kunsens tiegħu li ssir talba għal mandat provviżorju. (4) Emendata: A.L.191 ta’ l-1996; A.L.78 ta’ l-1997. Emendata: A.L.191 Il-Ministru responsabbli għall-ġustizzja jista’ jiddeċiedi kif maħsub fis-sub regolament (3) meta l-Ministru ma jkunx sodisfatt li jkun hemm provdut fil-liġi tal-pajjiż li jagħmel it-talba li persuna akkużata jew misjuba ħatja f’Malta ta’ reat bħal dak li għalih tkun tirreferi t-talba tkun tista’ tiġi konsenjata lil Malta jekk tkun tinsab fil-pajjiż li jagħmel it-talba.